Държавен вестник, бр. 104, 2022 г., стр. 23

БРОЙ  104	
Д Ъ Р Ж А В Е Н  В Е С Т Н И К 	
СТР.  23  
№ 1 от 28.01.2015 г. на Конституционния съд 
на Република България по конституционно 
дело № 22/2013 г. е посочено, че „В своята 
практика Конституционният съд многократно 
е посочвал, че точното и еднакво спазване 
на законите и Конституцията се отнася до 
всички правни субекти. Това се отнася и до 
Народното събрание при осъществяване на 
публичната власт.“ Задължението на НС да 
спазва законите на по-голямо основание се 
отнася до неговия председател. Предвид из-
ложеното наведените в касационната жалба 
съображения, че разпоредбите на ЗНА са 
неприложими при приемането на оспорената 
заповед, не могат да бъдат споделени.
Производството в ЗНА съдържа комплекс 
от императивни предписания, създадени с 
цел да гарантират, че изработването на про-
екта за нормативен акт ще се извърши при 
зачитане на принципите на необходимост, 
обоснованост, предвидимост, откритост, съгла-
суваност, субсидиарност, пропорционалност и 
стабилност. Именно по тази причина тяхното 
несъобразяване представлява съществено 
нарушение на административнопроизводстве-
ните правила и съставлява самостоятелно 
основание за отмяна по смисъла на чл. 146, 
т. 3 АПК.
Съгласно чл. 26, ал. 2 ЗНА процесът по 
изработване на проект за нормативен акт 
винаги е съпроводен от обществени консул-
тации с гражданите и юридическите лица. 
Съгласно разпоредбата на чл. 26, ал. 3 ЗНА 
преди внасянето на проект на нормативен акт 
за издаване или приемане от компетентния 
орган съставителят на проекта го публику-
ва на интернет страницата на съответната 
институция заедно с мотивите, съответно 
доклада, като ал. 4 нормира не по-кратък от 
30-дневен срок за депозиране на становища и 
предложения по така обявения проект. След 
приключването на обществената консултация 
по ал. 3 и преди издаването на нормативния 
акт, съгласно правилото на чл. 26, ал. 5 ЗНА, 
съставителят на проекта публикува на интер-
нет страницата на съответната институция 
справка за постъпилите предложения заедно 
с обосновка за неприетите такива. В случая 
посочените изисквания от производство по 
издаване на акта не са спазени.
Правилни и обосновани са изводите на 
тричленния състав на ВАС относно нару-
шение и на разпоредбата на чл. 28 от ЗНА, 
съгласно която към проекта на нормативния 
акт следва да се приложат мотиви, съответно 
доклад. Съдържанието на мотивите, съответно 
доклада, е посочено в чл. 28, ал. 2 от т. 1 – 5 
от ЗНА. Проект на нормативен акт, към който 
не са приложени мотиви, съответно доклад, 
съгласно изискванията по ал. 2, не се обсъжда 
от компетентния орган (чл. 28, ал. 4 ЗНА). В 
относимата административна преписка не се 
съдържат мотиви, съответно доклад, които 
да са с изискуемото се по закон съдържание. 
Касае се за императивни изисквания, поради 
което неизпълнението им правилно е прието 
от съда за съществено процесуално нарушение.
От постановеното решение е видно, че съдът 
е извършил дължимата проверка по чл. 168 
от АПК, като е обсъдил доказателствата и 
възраженията на страните. След преценка 
на релевантните факти и обстоятелства и 
обстоен анализ на относимата и приложимата 
правна уредба съдът е достигнал до правилен 
извод за незаконосъобразност на т. 4, буква 
„а“ в частта „с обем до 1/2 стандартна стра-
ница – 20 лв.“ от Заповед № АД-850-05-203 
от 27.09.2018 г. на председателя на НС и я е 
отменил. Не е налице соченото отменително 
основание на чл. 209 от АПК, поради което 
решението следва да бъде оставено в сила.
При този изход на спора и на основание 
чл. 143 АПК касаторът следва да бъде осъден 
да заплати на ответника разноски в размер 
2200,65 лв., от които 2200,00 лв. – заплатено 
адвокатско възнаграждение, и 0,65 лв. за запла-
щането на пощенска марка. Доказателства за 
претендираните от ответника пътни разноски 
не са представени, поради което такива не 
следва да му бъдат присъждани.
По изложените съображения и на основа-
ние чл. 221, ал. 2, предл. 1 АПК Върховният 
административен съд, петчленен състав,
Р Е Ш И :
Оставя в сила Решение № 4603 от 13.05.2022 г. 
на Върховния административен съд, второ от-
деление, по адм. дело № 572/2022 г.
Осъжда Народното събрание на Република 
България с адрес гр. София, пл. Народно съ-
брание № 2, да заплати на П. Запрянов с адрес 
Димитровград, [улица]-[номер], 2200,65 лв. 
(две хиляди и двеста лева и шестдесет и пет 
стотинки) разноски по делото.
Решението е окончателно.
Председател: 
Георги Чолаков
8323